Obec Brezina, Brezová 151, 076 12 Brezina
Výročná  správa  

obce Brezina
za  rok  2013
Október 2014
Základná charakteristika obce

      Brezina leží na východnom úpätí Slanských vrchov v Podslanskej pahorkatine neďaleko Miliča v doline potoka Izra. Stred obceleží v nadmorskej výške 186 cm, chotár v rozlohe 1297 ha vo výške od 135 do 310 m. Tesne nad obcou sa vypína Lipovec – Haršaš – ľudovo nazývaná Babaheďa vysoká 621 m. Obec patrí do rozsiahleho bentonitového ložiska.  Územie dediny a chotára z geografickej stránky patrí do Východoslovenskej nížiny. 
    Písomná pamiatka, v ktorej sa obec uvádza pod názvami Kulkassa, Kulbasa, pochádzajú z roku 1300. Po tomto roku sa názvy menia, Kolbasa  /1365/, Kolbaza /1427, roku 1773 sa opäť uvádza ako Kolbasa, Kolbaša, podľa toho, či to pisár napísal s mäkčeňom alebo bez neho. Od roku 1948 sa obec volá Brezina.
    Bola kráľovským hradným panstvom. Svoje majetky tu mali mnohí statkári – Szatancsiovci /1455/, Erdelyiovci /1460/, Torma /1561/, Vekey /1592/. Medzi poslednými tu mal svoj majetok kazimírsky gróf Berthold. Zemepánskou tu bola aj rodina Bešenyiovcov, Ižákovcov a Koložváryovcov.
     V roku 1715 tu bol len mlyn a 9 domácností, čo svedčí o vyľudnení obce. V roku 1787 tu už bolo 84 domov a 556 obyvateľov. Počet obyvateľov klesol najmä koncom 70. rokov 20. storočia v dôsledku sťahovania za pracovnými príležitosťami do miest. V priebehu historického vývoja bola Brezina poľnohospodárskou obcou. Menšia časť obyvateľstva sa zaoberala košikárstvom, drevorubačstvom, povozníctvom, tkáčstvom, kováčstvom a kolárstvom.

Po 2. svetovej vojne, kedy obec bola  oslobodená 17. decembra 1944 sa začal pomalý rozvoj obce. V roku 1952 sa začal nábor do družstva, kde sa choval hovädzí dobytok, pestovalo sa obilie a hlavne zelenina. V 80. rokoch bola v obci pridružená výroba Jas Bardejov, ktorá zamestnávala veľkú časť žien aj z okolitých obcí, šili sa tu zvršky na obuv.   
Obecný erb
Obecný erb pre Brezinu  vyhotovila firma L.I.M. Prešov v roku 2000 na základe ideového návrhu PhDr. Petra Kónyu a grafického návrhu L.I.M. Prešov. Obecné zastupiteľstvo ho prijalo na zasadnutí v tom istom roku. V súčasnosti používaný erb obce Brezina tvorí:                                
V zelenom poli štítu strieborné (biele) čerieslo medzi zlatým (žltým) obilným klasom a zlatým (žltým) krom viniča so strieborným (bielym) strapcom hrozna.
Štít: neskorogotický
Podkladom pre tento návrh bola obecná pečať, pochádzajúca z prvej polovice 18. storočia. Odtlačok typária z r. 1824 je uložený v Zemplínskom archíve Boršodsko-Abovsko-Zemplínskeho župného archívu v Sátoraljaújhelyi. Na pečati s kruhopisom KOLBASA 1824 (Brezina 1824) je vyobrazené čerieslo, vpravo od neho obilný klas a vľavo ker (pník) viniča. Vyfarbenie návrhu bolo zvolené tak, aby zodpovedalo základným pravidlám heraldiky pre používanie farieb a kovov. Obecný erb Breziny  v tejto podobe schválila Heraldická komisia Ministerstva vnútra Slovenskej republiky r. 2000. 

Obecná pečať
Od roku 1824 používala samospráva v obecnej agende vlastné pečatidlo s originálnym znamením. Na pečati s kruhopisom KOLBASA a letopočtom1824 je vyobrazené čerieslo, vpravo od neho obilný klas a vľavo ker viniča. 
ŠTRUKTÚRA  OBCE
V súčasnosti má obec 231 domov, 711 obyvateľov a kataster o výmere 1297  ha. 

Štruktúra obyvateľov je nasledovná:

Skupina od 0 do 18 rokov – počet 172
Skupina od 18 do 65 rokov – počet 427
Skupina  nad 65 rokov – počet 112

Zamestnanosť obyvateľstva našej obce predstavuje 75,88 % z počtu aktívne činných obyvateľov v skupine od 18 do 65 rokov. Počet nezamestnaných obyvateľov obce je 103 obyvateľov, čo predstavuje 24,12 %.

Infraštruktúra obce

V rokoch 1996-1997 bola  obec  plynofikovaná . Nová materská škola bola daná do užívania v roku 1976. V roku 1981 sa dokončila regulácia potoka a v roku 1986 bol dokončený v akcii „Z“ nový kultúrny dom. Výstavba vodovodnej siete je v súčasnej dobe v štádiu vybavovania finančných prostriedkov. 
Obec  nemá vybudovanú kanalizáciu. 
Obec Brezina je zapojená do separovaného zberu odpadu a je členom združenia pre separovaný zber „Zemplín“. 
Štruktúra vierovyznania

V obci sú štyri kostoly, rímsko-katolícky, reformovaný,  gréckokatolícky a pravoslávny, dve fary, cintorín  a dom smútku. 
Z celkového počtu 711 obyvateľov je 684 veriacich:

22,50 % rímsko - katolíkov
59,22 % grécko - katolíkov
11,40 % pravoslávnych

 5,12 % reformovaných
1,17 % Jehovových svedkov

0,59 % evanjelikov
Sociálna štruktúra

V obci sú dve  predajne a 2  pohostinstvá.   Obec  má   základnú  školu a materskú školu so školskou jedálňou. Máme   zriadenú posilňovňu pre občanov, multifunkčné ihrisko a bowling s dvoma dráhami. Pri obci je aj klub mládeže.  
Technická štruktúra

V obci sú vybudované chodníky,  parkovacie plochy,  most cez brod, lávky a priekopy. V súčasnosti je zrealizovaná  cyklotrasa Pusztafalu, Fuzerkajata, Byšta, Brezina a Slanská Huta. Zároveň obec vybavuje finančné prostriedky na rekonštrukciu chodníkov, ciest,  na rekonštrukciu miestneho rozhlasu a na 
SAMOSPRÁVA  OBCE

Základnou právnou normou obce je Štatút obce Brezina. Všetky všeobecne záväzné nariadenia, uznesenia obecných orgánov a iné predpisy musia byť v súlade so štatútom obce a všeobecnými právnymi predpismi.

Obyvateľom obce je osoba, ktorá má na území obce trvalý pobyt. Obyvateľ obce sa zúčastňuje na samospráve obce. 

Má právo najmä:
                  voliť orgány samosprávy obce a byť do ich orgánov zvolený, 

hlasovať o dôležitých otázkach života obce a jeho rozvoja (miestne referendum),

zúčastňovať sa na verejných zhromaždeniach obyvateľov obce a vyjadrovať na nich svoj názor a zúčastňovať sa na zasadnutiach obecného zastupiteľstva, 

obracať sa so svojimi podnetmi a sťažnosťami na orgány obce,

používať obvyklým spôsobom obecné zariadenia a ostatný majetok obce slúžiaci pre verejné účely, 

požadovať súčinnosť pri ochrane svojej osoby a rodiny a svojho majetku nachádzajúceho sa v obci, 

požadovať pomoc v čase náhlej núdze. 

Orgánmi obce sú starosta obce a obecné zastupiteľstvo. Obecné zastupiteľstvo je zložené z poslancov zvolených v priamych voľbách obyvateľmi obce na štyri roky. Obecné   zastupiteľstvo  v  Brezine  má  7  poslancov.  Funkčné  obdobie starostu obce a  poslancov  OZ  končí  zložením  sľubu  novozvoleného  starostu obce a poslancov obecného zastupiteľstva.

Starostkou obce je : Magdaléna  Balogová
Poslanci obecného zastupiteľstva:

Ing. Jozef Balog, PhD zástupca starostky  
Štefan Vojtko                                                            

Jozef Adam
Terézia Prezbruchová
Ing. Štefánia Horváthová
Jozef Janči
Vývoj obce v roku 2013
ROZPOČTOVÉ  HOSPODÁRENIE
Finančné hospodárenie Obce Brezina sa riadilo rozpočtom, ktorý bol schválený uznesením  obecného zastupiteľstva č. 16/5/2013 zo dňa 8. 3. 2013.

Schválený rozpočet Obce Brezina  bol upravovaný:

- prvá úprava na základe uznesenia obecného zastupiteľstva č. 18/6/2013 zo dňa 25. 10. 2013

- druhá úprava starostkou obce k 31. 12. 2013

Rozpočet celkove                                                                                                     (v €)

	
	Schválený rozpočet
	Uprav.rozpočet  
	Plnenie/čerpanie

	príjmy celkove
	243.972
	  291.494
	  309.965,87

	výdavky celkove
	243.972   
	  281.197
	  312.572,50

	Hospodárenie 
	            -  
	+ 10.297
	 -   2.606,63


Bežný rozpočet                                                                                                         (v €)

	
	Schválený rozpočet
	uprav.rozpočet  
	Plnenie/čerpanie

	bežné príjmy 
	233.887
	280.895
	278.935,31

	bežné výdavky
	229.318
	267.336
	273.466,75

	Hospodárenie (prebytok   schodok)
	+  4.569
	+13.559
	 + 5.468,56


Kapitálový rozpočet:                                                                                                 (v €)      

	
	Schválený rozpočet
	uprav.rozpočet  
	Plnenie/čerpanie

	Kapitálové príjmy 
	          300
	     6.337
	      6.337,92

	Kapitálové výdavky 
	    11.054
	   10.261
	    10.261,10

	Hospodárenie-prebytok-schodok
	 + 10.754
	 -   3.924 
	    - 3.923,18


Finančné operácie:                                                                                                (v €)

	
	Schválený rozpočet
	uprav.rozpočet  
	Plnenie/čerpanie

	príjmové fin. operácie
	      9.785
	     4.262
	  24.692,64

	výdavkové  fin. operácia
	      3.600
	     3.600
	  28.844,65

	Hospodárenie - zostatok
	   + 6.185
	    +  662
	 -  4.152,01


Výsledok  hospodárenia:                                                               (v  €)

	                                                
	účtovný
	rozpočtový  

	Výnosy (6..)
	 318.537,51 
	

	Náklady (5..)                        
	 327.075,90  
	

	Bežné a kapitálové príjmy
	
	   285.273,23  

	Bežné a kapitálové výdavky
	
	   283.727,85  

	výsledok hospodárenia
	 -   8.538,39   
	       1.545,38  


         Výsledok  hospodárenia účtovný, je to rozdiel medzi výnosmi a nákladmi rozpočtovej organizácie. Obec Brezina mala účtovný výsledok hospodárenia - 8.538,39 €, čo predstavuje stratu.

         Výsledok hospodárenia rozpočtový, je to rozdiel medzi príjmami a výdavkami bežného a kapitálového rozpočtu. Obec Brezina mala rozpočtový výsledok hospodárenia vo výške  +  1.545,38 €, čo predstavuje prebytok rozpočtu. 

         Objem účelových prostriedkov ŠR, ktoré boli poskytnuté po 1.10.2013 a nevstupujú do  výsledku roku 2013 , je obec povinná   odviesť na osobitný účet a budú použité v roku 2014. Obec takéto finančné prostriedky za rok 2013 mala a boli to nevyčerpané finančné prostriedky osobitný príjemca 265,44 €. 

BILANCIA AKTÍV A PASÍV

Aktíva, t.j. majetok  Obce Brezina predstavujú k 31. 12. 2013 sumu 826.123,84 €.
Pasíva, t.j. vlastné zdroje krytia a záväzky Obce Brezina predstavujú k 31. 12. 2013 sumu 826.123,84 €
Členenie aktív:                                                                            
	Aktíva obce 
	Brutto
	Netto

	Dlhodobý nehmotný majetok
	          596,26 
	       0

	Dlhodobý hmotný majetok     
	1.015.343,78   
	663.673,56

	Dlhodobý finančný majetok
	   146.351,99
	146.351,99

	Zásoby
	          700,86
	       700,86

	Zúčtovanie medzi subjektmi verejnej správy 
	          0
	       0

	Dlhodobé pohľadávky
	          0
	       0

	Krátkodobé pohľadávky
	       4.330,78  
	    4.330,78

	Finančné účty
	       9.835,21   
	    9.835,21

	Poskytnuté návratné finančné výpomoci dlhodobé
	          0
	       0

	Poskytnuté návratné finančné

výpomoci krátkodobé
	          0
	       0

	Časové rozlíšenie
	       1.231,44    
	    1.231,44

	Aktíva spolu:
	1.178.390,32 
	826.123,84


Členenie pasív:

                                                                                                                          (v €)

	Pasíva obce
	Bežné účtovné obdobie

	Vlastné imanie
	440.618,49

	Záväzky z toho:
	  25.440,59

	 -  rezervy
	    5.674,04

	 -  zúčt. medzi subjektmi verejnej správy
	       265,44

	 - dlhodobé záväzky
	    2.013,11

	 - krátkodobé záväzky
	       644,84   

	 - bankové úvery a výpomoci
	  16.843,16

	Časové rozlíšenie
	360.064,76

	Pasíva spolu:
	826.123,84


PREHĽAD  O  POSKYTNUTÝCH  ZÁRUKÁCH 

Obec  neposkytla v roku 2013 žiadne záruky.

Prehľad o stave a vývoji dlhu

      Obec Brezina čerpala dlhodobý bankový úver, ktorého výška k 31. 12. 2013 je 9.281,40 €. Obec tento úver v roku začala splácať už v roku 2012. Obec má aj krátkodobý bankový úver  v sume 7.561,76 €, ako zostatok úveru z výstavby ihriska – spoluúčasť obce 5 %, ktorý obec začala splácať v pravidelných splátkach v roku 2013 a bude pokračovať aj v nasledujúcich rokoch.

      Obec má aj iné záväzky, ktoré vyplývajú z  bežnej činnosti pri zabezpečovaní samosprávnych funkcií obce.    

 Údaje o hospodárení príspevkových organizácií

Obec Brezina nemá zriadené príspevkové organizácie.

PREHĽAD O POSKYTNUTÝCH DOTÁCIÁCH  PODĽA  § 7 ods. 4 a § 8 ods. 5 V ČLENENÍ PODĽA JEDNOTLIVÝCH PRÍJEMCOV, AK NIE SÚ OBCOU ZVEREJNENÉ INÝM SPôSOBOM

Obec Brezina v roku 2013 neposkytla žiadne dotácie.


              údaje o nákladoch a výnosoch podnikateľskej činnosti

Obec Brezina v roku 2013 vykonávala podnikateľskú činnosť – prevádzka BAR-u.

Výsledok  hospodárenia z podnikania BAR                                     (v  €)

	
	Účtovný

	Výnosy (6..9)
	8.197,86

	Náklady (5..9)
	8.192,98

	Rozdiel:
	       4,88  


Obec Brezina v roku 2013 ukončila rok podnikateľskou činnosť so ziskom vo výške 4,88 €.
ÚDAJE  O  VYSPORIADANÍ  VÝSLEDKU  HOSPODÁRENIA

Výsledok hospodárenia  obce za rok 2013 predstavuje stratu vo výške -   8.538,39  €,  ktorá bude zúčtovaná na účet 428 – Nevysporiadaný výsledok hospodárenia minulých rokov. 

I. Vysporiadanie schodku  kapitálového rozpočtu, schodok  vo výške – 3.923,18 € sa vykryje takto: 

1. Z prebytku bežného rozpočtu vo výške + 3.923,18 €

                  Vysporiadanie  schodku finančných operácií, schodok vo výške – 4.152,01 € sa 

                  vykryje takto:

1. Z prebytku bežného rozpočtu vo výške + 1.545,38  €

2. Z finančných prostriedkov na účtoch vo výške + 2.606,63  €. 

                  Rozdelenie vysporiadaného výsledku hospodárenia vo výške 5.496,52 € sa vykoná 

                  takto:

                            1. Nevyčerpané fin. prostriedky osobitného príjemcu v  sume 265,44 €

                            2. Vykrytie schodku fin. operácií vo výške 2.606,63 €

                  Do rezervného fondu sa pridelí 2.624,45 €.

II. Tvorba a použitie rezervného fondu obce:  

a) počiatočný stav                1.857,88   €  (711,72 je 10 %)

b) tvorba                               2.624,45   €  (154,54 je 10 % z prebytku) 

c) konečný stav                    4.482,33   €  (866,26 je 10 %)

                   Použitie prostriedkov rezervného fondu na kapitálové výdavky:

                   - suma 3.616,07 € v rozpočte neboli schválené žiadne kapitálové výdavky, preto 

                                                 je potrebné obecným zastupiteľstvom určiť na čo sa použijú 

                                                 prostriedky rezervného fondu,

UDALOSTI  OSOBITNÉHO  VÝZNAMU 
Po skončení účtovného obdobia v obci Brezina,  nenastali žiadne udalosti osobitného významu.

 PREDPOKLADANÝ  BUDÚCI  VÝVOJ  ČINNOSTI

     Z hľadiska budúcich cieľov Obec Brezina aj naďalej bude prostredníctvom svojich orgánov plniť hlavne samosprávne funkcie, na ktoré bola zriadená a prenesené úlohy štátnej správy, tak ako je to stanovené v zákone č. 416/2001 Z.z. o prechode niektorých pôsobností z orgánov štátnej správy na obce. Všetky nutné zmeny, ktoré obec bude v budúcnosti realizovať budú mať jediný cieľ a to zvýšenie starostlivosti o všestranný rozvoj územia obce a potreby jej obyvateľov.

Rozpočet  obce na rok 2014:

· Príjmová časť         261.153,--  €

-  bežný rozpočet                  258.553,--  €

 - kapitálový rozpočet
                    0,00 €

 - finančné operácie                 2.600,-- €

· Výdavková časť         261.153,-- €

- bežný rozpočet                      258.003,-- €

- kapitálový rozpočet                   3.150,-- €


 NÁKLADY  NA  ČINNOSŤ  V  OBLASTI  VÝSKUMU  A VÝVOJA

Obec nemala v roku 2013 žiadne  náklady na činnosť v oblasti výskumu a vývoja.

 NADOBUDNUTIE  VLASTNÝCH  AKCIÍ

Obec v roku 2013 nenadobudla žiadne vlastné akcie, dočasné listy, obchodné podiely  a akcie.

ORGANIZAČNÁ  ZLOŽKA  V  ZAHRANIČÍ

Obec nemala, nemá a ani neplánuje mať žiadnu svoju organizačnú zložku v zahraničí.

V Brezine, 16. októbra 2014
Vypracovala:                                                                                        Magdaléna Balogová
Jana Geňová                                                                                           starosta obce
Výročnú správu obce Brezina za rok 2011  OZ berie na vedomie

Prílohy

1. Súvaha k 31.12.2013
2. Výkaz ziskov a strát k 31.12.2013
3. Poznámky k 31.12.2013
